**PROTOKOL O ORGANIZACIJI PREHRANE U ŠKOLSKOJ BLAGOVAONICI**

Prehrana učenika se može organizirati u blagovaonici na način propisan Uputama HZJZ-a za sprječavanje i suzbijanje epidemije bolesti Covid-19 vezano za rad predškolskih ustanova, osnovnih i srednjih škola u školskoj godini 2021./2022. (26. 8. 2021.) pri čemu djecu/učenike u blagovaonicu vodi odgojitelj/učitelj koji je s učenicima prije toga imao nastavu.

Prehrana učenika u našoj školi organizirana je u školskoj blagovaonici i holu škole i to tako da je unaprijed razrađen raspored boravka/sjedenja učenika i dolaska u blagovaonicu i hol:

1. Učenici peru ruke u svojim učionicama i nakon toga odlaze u školsku blagovaonicu u pratnji učiteljice/učitelja s kojim su prije toga imali nastavu uz obavezno nošenje zaštitne maske na hodniku do blagovaonice.
2. Učenici se kreću hodnikom u koloni na međusobnoj udaljenosti od 1,5m po unaprijed označenim oznakama na podu. Učenici se na hodniku ne smiju miješati s učenicima ostalih razreda te stoga u blagovaonicu ide jedan po jedan razred.
3. U blagovaonici je između učenika obvezan najveći mogući razmak s obzirom na broj učenika i veličinu blagovaonice i hola škole. Hrana će za pojedine razrede biti servirana na stolove u različito vrijeme neposredno prije dolaska učenika. Zaštitnu masku učenici skidaju i odlažu je na stol pored pladnja na kojem je servirana hrana.
4. Učenici koji se ne hrane u školskoj blagovaonici također će biti zajedno s ostalim učenicima iz istog razreda u blagovaonici i holu. Učenici mogu donijeti u školu i konzumirati svoju hranu pripremljenu u obiteljskom domu u higijenskim uvjetima. Hranu treba uredno zapakirati da se izbjegne onečišćenje u školskoj torbi te je potrebno obratiti pažnju da djeca ne dijele hranu i piće s drugim osobama.
5. Učenici koji dolaze iz iste obitelji sjede u blagovaonici ili holu jedan do drugoga, baš kao i u učionici i oni ne trebaju držati obavezni razmak.
6. Učenici s poteškoćama u blagovaonicu dolaze zajedno sa svojim pomoćnikom u nastavi koji također mora biti udaljen od svih učenika na obveznom najvećem mogućem razmaku.
7. Stolovi školske blagovaonice će se čistiti i dezinficirati između ulazaka različitih grupa djece/učenika.
8. Nakon jela učenici odlaze u učionice sa svojom učiteljicom/učiteljem, uz obavezno nošenje maske na hodniku, a nakon ulaska u učionicu ponovno peru ruke. **Učiteljica/učitelj je s učenicima sve dok ne dođe druga učiteljica/učitelj. Učenici ni u jednom trenutku ne smiju biti bez nadzora učitelja.**